Juice Wrld var af mörgum talinn rísandi stjarna í tónlistarheiminum . Getty / Steven Ferdman Heilbrigðisyfirvöld í Illinois-ríki í Bandaríkjunum hafa staðfest fregnir af andláti bandaríska rapparans Jarad Anthony Higgins , sem gekk undir nafninu Juice Wrld . Higgins var 21 árs . Breska ríkisútvarpið BBC greinir frá því að Higgins hafi fallið frá fyrr í dag en að dánarorsök hans sé enn óþekkt . Þekktasta lag rapparans , sem bar titilinn Lucid Dreams , náði miklum vinsældum víða um heim á síðasta ári , þar á meðal hér á landi . Samkvæmt heimildum bandaríska slúðurmiðilsins TMZ lést Higgins eftir að hafa fengið flogakast á flugvelli í Chicago . Lögreglan í Chicago staðfestir við BBC að Higgins hafi verið lagður inn á sjúkrahús í morgun í kjölfar læknisfræðilegs neyðartilvik . Var hann úrskurður látinn á sjúkrahúsinu . Lögregla hefur hafið rannsókn á andláti Higgins .